OIM verificētāja reģistrācijas kārtība
1. solis. EU Login konta izveide
Katram lietotājam individuāli jāizveido EU Login konts:
·  jādodas uz EU Login; 
· jāreģistrējas, izmantojot savu e-pasta adresi (ieteicams izmantot uzņēmuma e-pasta adresi), jāizveido parole un jāapstiprina reģistrācija, izmantojot e-pastā saņemto saiti;
· jāizveido divu faktoru autentifikācija (EU Login lietotne, QR kods vai FIDO2 drošības atslēga). 
2. solis. Tehniskās piekļuves pieprasīšana O3CI portālā
Lietotājam jāaizpilda tehniskās piekļuves pieprasījuma forma:
· jādodas uz OIM reģistra O3CI portālu;
· jāpieslēdzas, izmantojot savus EU Login piekļuves datus;
· jāaizpilda reģistrācijas forma, norādot šādu informāciju: 
· uzņēmuma rekvizītus un reģistrācijas numuru;
· uzņēmuma e-pasta adresi un tīmekļvietni;
· lietotāja lomu.
· pieteikumam jāpievieno viens PDF dokuments, kurā apvienoti šādi dokumenti (ieteicams angļu valodā vai pievienojot neoficiālu tulkojumu angļu valodā kopā ar dokumenta oriģinālu):
· akreditāciju apliecinošs dokuments;
· uzņēmuma reģistrācijas dokuments;
· pārstāvības tiesības apliecinošs dokuments (piemēram, pilnvara);
· pilnvarotā pārstāvja personu apliecinošs dokuments. 
Tehniskās piekļuves apstiprināšana ir Eiropas Komisijas kompetencē.  
Eiropas Komisijas apstiprinājums attiecas tikai uz tehniskās piekļuves piešķiršanu EU Access. Tas nenozīmē automātisku reģistrāciju OIM reģistrā un nepiešķir piekļuvi trešo valstu operatoru datiem.
3. solis. Reģistrācijas pieteikuma iesniegšana kompetentajai iestādei
Pēc tehniskās piekļuves saņemšanas lietotājam O3CI portālā jāaizpilda pieteikums reģistrācijai kā akreditētam verificētājam un tas jāiesniedz kompetentajai iestādei:
· jādodas uz OIM reģistra O3CI portālu;
· jāpieslēdzas, izmantojot savus EU Login piekļuves datus;
· jāaizpilda pieteikums, lai kļūtu par reģistrētu akreditētu verificētāju;
· jāiesniedz pieteikums tās ES dalībvalsts kompetentajai iestādei, kurā verificētājs ir akreditēts.
Eiropas Komisijas norādījumi akreditētiem verificētājiem par piekļuves un reģistrācijas pieprasīšanu (angļu valodā)
Eiropas Komisijas īsais ceļvedis akreditētiem verificētājiem tehniskā lietotāja piekļuves pieprasīšanai (angļu valodā)

